โรงเรียนเตรียมอุดมศึกษาพัฒนาการ

โรงเรียนเตรียมอุดมศึกษาพัฒนาการ (ชื่อเดิม: โรงเรียนเตรียมอุดมศึกษา 2) หรือเป็นที่รู้จักในนาม เตรียมพัฒน์ เป็นโรงเรียน ประเภทสหศึกษา ระดับมัธยมศึกษา สังกัดสำนักงานเขตพื้นที่การศึกษามัธยมศึกษากรุงเทพมหานคร เขต 2  สำนักงานคณะกรรมการการศึกษาขั้นพื้นฐาน  กระทรวงศึกษาธิการ โรงเรียนก่อตั้งเมื่อวันที่ 21 กุมภาพันธ์ พ.ศ. 2521 โดยคุณหญิงบุญเลื่อน เครือตราชู (อธิบดีกรมสามัญศึกษา) โดยมีคุณหญิงสุชาดา ถิระวัฒน์ (ผู้อำนวยการโรงเรียนเตรียมอุดมศึกษา) ปฏิบัติหน้าที่เป็นอาจารย์ใหญ่โรงเรียนคนแรก ในอดีตได้ร่วมจัดงาน กีฬา 5 พระเกี้ยว ร่วมกับ โรงเรียนเตรียมอุดมศึกษา โรงเรียนบดินทรเดชา (สิงห์ สิงหเสนี) โรงเรียนหอวัง และโรงเรียนเตรียมอุดมศึกษาน้อมเกล้า
โรงเรียนเตรียมอุดมศึกษาพัฒนาการตั้งอยู่เลขที่ 499 ถนนพัฒนาการ แขวงพัฒนาการ (ก่อนวันที่ 26 กรกฎาคม พ.ศ. 2560 อยู่ในแขวงสวนหลวง) เขตสวนหลวง กรุงเทพมหานคร 10250 มีเนื้อที่ภายในโรงเรียนทั้งหมด 38 ไร่

**ประวัติโรงเรียน**
ประกาศตั้งโรงเรียน เมื่อวันที่ 21 กุมภาพันธ์ 2521
ประกาศเปลี่ยนชื่อโรงเรียน เมื่อวันที่ 9 พฤศจิกายน 2521 ดังในรายชื่อที่ 4
ได้รับการประกาศจัดตั้ง จากกระทรวงศึกษาธิการ เมื่อวันที่ 21 กุมภาพันธ์ พ.ศ. 2521 มีชื่อเดิมว่า “โรงเรียนเตรียมอุดมศึกษา 2” (ตัวย่อ ต.อ.2) เพื่อให้เป็นสาขาโรงเรียนเตรียมอุดมศึกษา ทั้งนี้ เมื่อคุณหญิงบุญเลื่อน เครือตราชู ผู้อำนวยการโรงเรียนเตรียมอุดมศึกษา ณ ขณะนั้น ได้ขอที่ดินจากท่านเจ้าสัว นายอื้อจือเหลียง ซึ่งต่อมานายยอดยิ่ง เอื้อวัฒนสกุล ผู้เป็นบุตรชายได้เป็นผู้โอนกรรมสิทธิ์ที่ดินจำนวน 38 ไร่ ให้กรมสามัญศึกษา กระทรวงศึกษาธิการ เพื่อสร้างโรงเรียนเตรียมอุดมศึกษา 2 เมื่อคุณหญิงบุญเลื่อน เครือตราชู ไปดำรงตำแหน่งรองอธิบดีกรมสามัญศึกษา และคุณหญิงสุชาดา ถิระวัฒน์ มาดำรงตำแหน่งผู้อำนวยการโรงเรียนเตรียมอุดมศึกษาแทนนั้น ท่านได้ดำเนินการจัดตั้งสาขา โรงเรียนเตรียมอุดมศึกษาขึ้น รวมทั้งได้วางแผน และ ขออนุมัติก่อสร้างอาคารต่าง ๆ 
โรงเรียนเตรียมอุดมศึกษาพัฒนาการ เริ่มรับนักเรียนชั้นมัธยมศึกษาปีที่ 1 จำนวน 12 ห้องเรียน ในปีการศึกษา 2521 โดยอาศัยเรียนที่โรงเรียนเตรียมอุดมศึกษา ปีต่อมาจึงได้ย้ายมาเรียนในสถานที่ปัจจุบันในวันที่ 9 พฤศจิกายน 
ต่อมากระทรวงศึกษาธิการได้ประกาศ เปลี่ยนชื่อ “โรงเรียนเตรียมอุดมศึกษา 2” เป็น “โรงเรียนเตรียมอุดมศึกษาพัฒนาการ” และได้รับพระราชทานพระบรมราชานุญาตให้ใช้ตราพระเกี้ยวเป็นสัญลักษณ์ประจำโรงเรียน เช่นเดียวกับโรงเรียนเตรียมอุดมศึกษา และมีปรัชญาของโรงเรียน คือ “ความเป็นเลิศทางวิชาการ และคุณธรรม” และคติพจน์ประจำโรงเรียน คือ “สจฺจญจ ปญญาจ นรานํ วุฑฒิ” (อ่านว่า สัด-จัน-จะ-ปัน-ยา-จะ-นะ-รา-นัง-วุด-ทิ) หมายความว่า ซื่อสัตย์และปัญญาพาให้เจริญ 
ทั้งนี้ โรงเรียนเตรียมอุดมศึกษาพัฒนาการได้ดำเนินการจัดตั้งโรงเรียนในเครือโดยเพิ่มชื่ออำเภอ หรือชื่อจังหวัดต่อท้ายชื่อ เป็นจำนวนหลายโรง ซึ่งกำลังดำเนินการสร้างโรงเรียน หรือเปลี่ยนชื่อโรงอื่นที่ไม่ได้อยู่ในเครือ เพื่อเป็นสาขาให้ครบตามเป้าหมาย กล่าวคือจำนวน 21 โรง เนื่องจากโรงเรียนก่อตั้งเมื่อวันที่ 21 และ พ.ศ. 2521 ซึ่งตรงกับจำนวนรัศมีบนสัญลักษณ์องค์พระเกี้ยว ซึ่งมี 21 แฉก ฉะนั้น โรงเรียนเตรียมอุดมศึกษาอื่น ที่ไม่ได้อยู่ในเครือเตรียมอุดมศึกษาพัฒนาการ จะมีสัญลักษณ์องค์พระเกี้ยวไม่เหมือนกัน โดยเฉพาะอย่างยิ่งจำนวนแฉกรัศมี ล่าสุดนี้ โรงเรียนในเครือเตรียมอุดมศึกษาพัฒนาการมีทั้งหมดทั้งสิ้น 18 โรง และโรงล่าสุดคือ โรงเรียนเตรียมอุดมศึกษาพัฒนาการ พัทลุง

**รายนามผู้บริหารโรงเรียน**

**ผู้อำนวยการ / อาจารย์ใหญ่ / ครูใหญ่**

**อาคารสถานที่ภายในโรงเรียน และเพลงโรงเรียน**
 อาคาร 1  (งานอนามัยโรงเรียน, กลุ่มสาระการเรียนรู้ภาษาไทย และกลุ่มบริหารงานบุคคล)- อาคาร 4  (กลุ่มงานนโยบายและแผน, กลุ่มสาระการเรียนรู้วิทยาศาสตร์และเทคโนโลยี และกลุ่มบริหารวิชาการ)- อาคาร 5  (งานแนะแนว, งานโสตทัศนศึกษา, รายวิชาเทคโนโลยี กลุ่มสาระการเรียนรู้วิทยาศาสตร์และเทคโนโลยี, กลุ่มบริหารงบประมาณ)- อาคาร 7  (รายวิชาทัศนศิลป์ กลุ่มสาระการเรียนรู้ศิลปะ และรายวิชาฟิสิกส์ กลุ่มสาระการเรียนรู้วิทยาศาสตร์และเทคโนโลยี)- อาคาร 10 (กลุ่มสาระการเรียนรู้ภาษาต่างประเทศ)- อาคาร 11 (ห้องเกียรติยศ, กลุ่มสาระการเรียนรู้การงานอาชีพ, รายวิชาดนตรีสากล รายวิชาดนตรีไทย และรายวิชานาฏศิลป์ กลุ่มสาระการเรียนศิลปะ)- อาคาร 12 (กลุ่มสาระการเรียนรู้สังคมศึกษา ศาสนา และวัฒนธรรม และกลุ่มบริหารทั่วไป)- อาคาร 13 (กลุ่มสาระการเรียนรู้คณิตศาสตร์)- อาคาร 14 หรืออาคาร 25 ปี ต.อ.พ.- อาคาร 15 หรืออาคารสามทศวรรษ ต.อ.พ. เฉลิมพระเกียรติ (งานห้องสมุด และกลุ่มสาระการเรียนรู้สุขศึกษาและพลศึกษา)- อาคาร 16 หรือโรงอาหารเล็ก (งานโภชนาการ)- อาคาร 15 ชั้น 4 หรือโรงยิม (กลุ่มสาระการเรียนรู้สุขศึกษาและพลศึกษา)- หอประชุม- โรงอาหารใหญ่- โรงเกษตร (กลุ่มสาระการเรียนรู้การงานอาชีพ)- สระว่ายน้ำ (กลุ่มสาระการเรียนรู้สุขศึกษาและพลศึกษา)- สนามฟุตบอล - สนามเทนนิส- อาคารประชาสัมพันธ์ (งานประชาสัมพันธ์)- อาคารวัชรสกุณี หรือค่ายพระเกี้ยวน้อย (กิจกรรมพัฒนาผู้เรียน/รักษาดินแดน/ลูกเสือ-เนตรนารี)- อาคารเกียรติคุณ (สำนักงานผู้อำนวยการ)- สวนศรีพัฒนา เฉลิมพระเกียรติ- อัฒจรรย์กีฬา เอื้อวัฒนสกุล - ลานอเนกประสงค์- หลังคาคลุมลานอเนกประสงค์

**อาคารที่ได้ทำการรื้อถอน**
 อาคาร 2 (โรงยิมเดิม)- อาคาร 3- อาคาร 6- อาคาร 8- อาคาร 9
*ลานอเนกประสงค์ (เดิม)

**เพลงโรงเรียน === - มาร์ชเตรียมอุดมศึกษาพัฒนาการ (เพลงประจำโรงเรียน)
*ศรีเตรียม
*36 ปี เตรียมอุดมศึกษาพัฒนาการ
*ต.อ.พ. หนึ่งในสยาม
*รำวงเตรียมอุดมศึกษาพัฒนาการ

**รางวัลที่โรงเรียนได้รับ**

**รายนามกลุ่มโรงเรียนเตรียมอุดมศึกษาพัฒนาการ**

**อ้างอิง**


**แหล่งข้อมูลอื่น**
  เว็บไซต์หลักของโรงเรียนเตรียมอุดมศึกษาพัฒนาการ
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนในเขตสวนหลวง
หมวดหมู่:โรงเรียนมัธยมศึกษาขนาดใหญ่พิเศษ

หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษากรุงเทพมหานคร เขต 2
หมวดหมู่:โรงเรียนที่ก่อตั้งในปี พ.ศ. 2521
โรงเรียน